Актыўнымі ўдзельнікамі ўсіх восеньскіх кірмашоў з’яўляюцца гаспадаркі Буда-Кашалёўскага, Гомельскага і Жыткавіцкага раёнаў, паведамілі ў прэс-службе абласнога камітэта па сельскай гаспадарцы і харчаванню. Калі гароднінаводчыя прадпрыемствы КСУП “Брылёва”, “Цяплічнае”, “Камбінат “Усход” і іншыя змагаліся за спажывецкі попыт якаснай прадукцыі з уласных палёў і цяпліц, то перапрацоўчыя цэхі КСУП “Зара”, “Новы шлях”, ААТ “Тураў”, “Агракамбінат “Паўднёвы”, “Саўгас-камбінат “Сож”, СВК “Урыцкае” ў шырокім асартыменце прапаноўвалі кансервы, мясную вэнджаніну і паўфабрыкаты, кулінарныя вырабы. А ў гандлёвых кропках трох рыбгасаў Жыткавіцкага раёна не толькі прадавалі жывую рыбу, але і частавалі духмянай юшкай.